ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670037371

ขอให้จัดสรรพนักงานกวาดถนนลงพื้นที่กวาดถนน บริเวณภายในซอยประชาราษฎร์บำเพ็ญ 1 แยก 2 ถนนประชาราษฎร์บำเพ็ญ  เขตดินแดง กรุงเทพมหานคร จุดสังเกตซอยประชาราษฎร์บำเพ็ญ 1 แยก 2 อยู่ด้านหลังเทวาลัยพระพิฆเนศ ที่ตั้งอยู่บริเวณสี่แยกห้วยขวาง พื้นที่ความรับผิดชอบของสำนักงานเขตดินแดง เนื่องจากผู้ร้องแจ้งว่าเพิ่งย้ายเข้ามาพักอาศัยอยู่ภายในซอยฯ ได้ประมาณ 1 เดือน ต้องคอยเก็บมูลของสุนัขจรจัด และฉีดล้างถนนจุดที่สุนัขจรจัดมาถ่ายมูลทิ้งเอาไว้ เพราะในพื้นที่มีสุนัขจรจัดมาถ่ายมูลทิ้งเอาไว้จำนวนมาก และส่งกลิ่นเหม็นรบกวน ซึ่งผู้ร้องไม่เคยพบเห็นพนักงานกวาดถนนลงพื้นที่กวาดถนนภายในซอยฯ พบเห็นเพียงรถขยะที่เข้ามาเก็บขยะในช่วงเวลาประมาณ 06.00 น. เท่านั้น โดยผู้ร้องแจ้งว่าเคยพักอาศัยอยู่ในพื้นที่เขตอื่นของกรุงเทพมหานคร และพบเห็นพนักงานกวาดถนนลงพื้นที่กวาดถนนเป็นประจำ จึงประสงค์ให้ทางหน่วยงานที่เกี่ยวข้องจัดสรรพนักงานกวาดถนนลงพื้นที่กวาดถนน บริเวณภายในซอยดังกล่าว เบื้องต้นผู้ร้องยังไม่เคยติดต่อแจ้งเรื่องไปยังหน่วยงานใด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata